7.6.2023 г.
BG
Официален вестник на Европейския съюз
L 147/17
(80)
Предвид продажните цени на промишлеността на Съюза Комисията отбеляза, че част от производството на Съюза (по-специално на GrafTech Iberica и GrafTech France) — около 50 % от общите продажби и производство на Съюза — временно е била в известна степен защитена от пряка конкуренция на пазара, докато другата част (другите двама включени в извадката производители от Съюза) е била под прякото въздействие на дъмпинговия внос от Индия.
(81)
Тази ситуация се е дължала на наличието на дългосрочни договори, обхващащи извършваните от GrafTech Iberica продажби на СГЕ.
Дългосрочните договори са били сключени непосредствено след периода на необичайно високи цени 2017—2018 г. Тези договори представляват договори за покупка с клауза „вземай или плащай“, с които се гарантира определено равнище на доставки на определени цени, а купувачът поема задължение да закупи договорените обеми на предварително определената и фиксирана цена, при спазване на различни договорни права и задължения.
Срокът на договорите е бил от три до пет години.
Изглежда, че много голяма част от извършените от GrafTech Iberica продажби през разследвания период в рамките на прегледа са били по тези дългосрочни договори.
Разследването не разкри други производители от Съюза да са били обхванати от подобни дългосрочни договори през разглеждания период.
С оглед на ограничения срок на дългосрочните договори Комисията отбеляза, че тяхното въздействие е с временен характер.
(82)
Тези дългосрочни договори са били използвани за първи път през характеризиращия се с голяма ценова нестабилност период 2017—2018 г., продължил до 2019 г. През тези години цените на графитните електроди в световен мащаб са се увеличили значително.
Това се е дължало на много фактори, включително повишеното търсене в световен мащаб.
Основната причина за посоченото от промишлеността на Съюза нарастване на търсенето е била промяната в стоманодобивната промишленост в световен мащаб — преминаването от доменни пещи към електродъгови пещи, които използват графитни електроди.
Освен това, както е обяснено в съображение 79, новопоявилата се конкуренция за иглест кокс (основната суровина в производството на графитни електроди) със сектора на литиевойонните батерии е предизвикала увеличение на разходите за суровини, което е допринесло за ценовата нестабилност.
За да се реши проблемът с ценовата нестабилност, са били сключени дългосрочните договори за доставка на продукта, предмет на прегледа, от GrafTech Iberica, със срок от три до пет години.
Целта е била да се постигнат по-стабилни цени в замяна на стабилни доставки съгласно поисканото от клиентите.
(83)
Поради това благодарение на съществуващите дългосрочни договори е било възможно продажбите на GrafTech Iberica да бъдат извършвани при стабилни цените ([25—50] % над средната единична продажна цена в Съюза) през разследвания период в рамките на прегледа въпреки общия спад на цените, от който останалата част от промишлеността на Съюза не е била защитена чрез дългосрочни договори.
Въз основа на наличната информация, като обема на продажбите на GrafTech Iberica на продукта, предмет на прегледа, които не са извършени по дългосрочни договори, както и продажбите на другите двама включени в извадката производители от Съюза, Комисията изчисли, че средната цена на необхванатия от дългосрочни договори пазар е била с около [25—50] % по-ниска от средната единична продажна цена в Съюза общо за пазара.
Съответно средната продажна цена в Съюза през разследвания период в рамките на прегледа не отразява точно положението на пазара на Съюза по отношение на ценовата конкуренция, което е било значително повлияно от дъмпинговия внос на ниски цени както от Индия, така и от Китай.
5.4.3.2.
Разходи за труд
(84)
През разглеждания период средните разходи за труд на включените в извадката производители от Съюза са се променяли, както следва: Таблица 9 Средни разходи за труд на наето лице 2018 г.
2019 г.
2020 г.
Разследван период в рамките на прегледа
Средни разходи за труд на наето лице (EUR)
91 856
87 714
84 993
87 519
Индекс
100
95
93
95
Източник: отговори на въпросника, предоставени от включените в извадката производители от Съюза.
(85)
През разглеждания период средните разходи за труд леко са намалели.
Като цяло средните разходи за труд за наето лице са намалели с 5 %.
Тази тенденция е била повлияна най-вече от данните за ограничено намаляване на заетостта, както е обяснено в съображение 74.